分类：文化/艺术-文学
问题：有关思乡的古诗古代诗人们由种种原因会离开家乡,我想了解更多他们思 
古代们由种种原因会离开家乡,我想了解更多他们思念家乡时写的诗,希望能快快给我答案.拜托啦!谢谢!
回答：唐·孔绍安《落叶》　早秋惊落叶，飘零似客心。翻飞未肯下，犹言忆故林。唐·宋之问《题大萸岭北驿》阳月南飞雁，传闻至此回。我行殊未已，何日复归来？　　　　　　　　江静潮初落，林昏瘴不开。明朝望乡处，应见岭头梅。唐·王　维　《九月九日忆山东》　独在异乡为异客，每逢佳节倍思亲。遥知兄弟登高处，遍插茱萸少一人。唐·李　白　　《静夜思》　床前明月光，疑是地上霜。举头望明月，低头思故乡。唐·李　白　《关山月》　明月出天山，苍茫云海间。长风几万里，吹度玉门关。　　　　　　　汉下白登道，胡窥青海湾。由来征战地，不见有人还。　　　　　　　戍客望边邑，思归多苦颜。高楼当此夜，叹息未应闲。唐·高　適　《除夜作》　旅馆寒灯独不眠，客心何事转凄然。故乡今夜思千里，霜鬓明天又一年。唐·杜　甫　《萤　火》　幸因腐草出，敢近太阳飞。未足临书卷，时能点客衣。　　　　　　　随风隔幔小，戴雨望林微。十月清霜重，飘零何处规。唐·杜　甫　《月夜忆舍弟》　戍鼓断行人，秋边一雁声。露从今夜白，月是故乡明。　　　　　　　　　有弟皆分散，无家问死生。寄书长不达，况且未休兵。唐·戴叔伦　《题稚川山水》　松下矛亭五月凉，汀沙云树晚苍苍。行人无限秋风思，隔水青山似故乡。唐·李　益　《行　舟》　柳花飞入正行舟，卧引菱花信碧流。闻道风光满杨子，天晴共上望乡楼。唐·李　益　《夜上受降城闻笛》　回乐峰前沙似雪，受降城外月如霜。不知何处吹芦管，一夜征人尽望乡。唐·张　籍　《秋　思》　洛阳城里见秋风，欲作家书意万重。复恐匆匆说不尽，行人临发又开封。宋·王安石　《泊船瓜洲》　京口瓜洲一水间，中间只隔数重山。春风又绿江南岸，明月何时照我还。